Σχολή Μονίμων Υπαξιωματικών Ναυτικού

Η Σχολή Μονίμων Υπαξιωματικών Ναυτικού (Σ.Μ.Υ.Ν.) αποτελεί Ανώτερη Στρατιωτική Σχολή Υπαξιωματικών (ΑΣΣΥ), ανήκει στην ανώτερη βαθμίδα της τριτοβάθμιας εκπαίδευσης, οργανώνεται και λειτουργεί σύμφωνα με τις ισχύουσες διατάξεις του Οργανισμού της Σχολής (Ο/ΣΜΥΝ).

Στη ΣΜΥΝ, η φοίτηση είναι 3ετής, παρέχεται ακαδημαϊκή (θεωρητική και πρακτική), στρατιωτική και ναυτική εκπαίδευση και τεχνική κατάρτιση. Η ακαδημαϊκή εκπαίδευση αφορά στην επιστημονική γνώση των αντικειμένων των θετικών, εφαρμοσμένων, τεχνολογικών και θεωρητικών επιστημών, οι οποίες διδάσκονται στην Σχολή και στην οποία υπάγονται όλα τα μαθήματα επιστημονικού χαρακτήρα, τα οποία υποστηρίζουν γνωστικά τη θεωρητική και πρακτική εκπαίδευση. Συγχρόνως επιδιώκεται να προσδοθούν στους Δοκίμους Υπαξιωματικού οι απαραίτητες στρατιωτικές και ναυτικές αρετές. 

Κατά τη διάρκεια της φοίτησης οι Δόκιμοι συμμετέχουν κάθε μήνα σε μικρά εκπαιδευτικά ταξίδια (1-3 ημέρες) σε ελληνικά λιμάνια. Κάθε καλοκαίρι πραγματοποιείται ένα εκπαιδευτικό ταξίδι (Θερινός Εκπαιδευτικός Πλούς, ΘΕΠ) που διαρκεί ένα μήνα περίπου, σε λιμάνια της Μεσογείου και της Μαύρης Θάλασσας.

Στη Σχολή Μονίμων Υπαξιωματικών Ναυτικού εισάγονται απόφοιτοι Λυκείου μέσω των Πανελληνίων εξετάσεων αφού προηγουμένως έχουν περάσει επιτυχώς προκαταρκτικές εξετάσεις (Υγειονομικά - Αθλητικά - Ψυχοτεχνικά) ανάλογες των άλλων Στρατιωτικών Σχολών. Οι υποψήφιοι μαθητές θα πρέπει να μην έχουν υπερβεί το 21ο έτος της ηλικίας τους. Σ' αυτήν εκπαιδεύονται οι μελλοντικοί μόνιμοι Υπαξιωματικοί του Πολεμικού Ναυτικού για να αποκτήσουν την αναγκαία θεωρητική και πρακτική εκπαίδευση, καθώς και τεχνική κατάρτιση ώστε μετά την αποφοίτηση τους να είναι ικανοί να ανταποκριθούν στα καθήκοντα της ειδικότητας των.

Οι Δόκιμοι αποφοιτούν με το βαθμό του Κελευστή. Οι Yπαξιωματικοί που αποφοιτούν από τη Σχολή σταδιοδρομούν σαν μόνιμα στελέχη του Π.Ν μέχρι το βαθμό του Αντιπλοιάρχου και του Πλοιάρχου όσοι κατέχουν πτυχίο ΑΕΙ.


 Οργάνωση - Δομή 

Η γενική διάρθρωση της οργάνωσης της Σχολής Μονίμων Υπαξιωματικών Ναυτικού (Σ.Μ.Υ.Ν.), έχει την ακόλουθη δομή προκειμένου να ανταποκριθεί στην ιδιαιτερότητα της λειτουργίας της, ως Ναυτική Υπηρεσία και ως Ακαδημαϊκό Ίδρυμα της Ανώτερης Τριτοβάθμιας Εκπαίδευσης :

Διοικητής
Επιτελείο
Οι δραστηριότητες του Επιτελείου, διακρίνονται σε δύο κυρίους τομείς, με τις ακόλουθες γενικές αρμοδιότητες:

Τη διοίκηση και εκπαίδευση των Δοκίμων.
Τη λειτουργία της ΣΜΥΝ ως Ν. Υπηρεσία.

Συμβούλιο Αξιωματικών Επιτηρητών
Εκπαιδευτικό Συμβούλιο
Διδακτικό Προσωπικό
Δόκιμοι Υπαξιωματικοί

 Ειδικότητες και Εξειδικεύσεις των Δοκίμων Υπαξιωματικών (σήμερα) 

Μετά την αποφοίτηση και ορκωμοσία, οι Νέοι Κελευστές συνεχίζουν για 9 μήνες εκπαίδευση στην Διοίκηση Φρεγατών : 
 5 μήνες σε μαθήματα εξειδίκευσης (Σεπτέμβριο έως Φεβρουάριο) με επισκέψεις σε Πολεμικά Πλοία
 4 μήνες σε πρακτική εξάσκηση της ειδικότητάς τους (Μάρτιο έως Ιούνιο).

Οι θέσεις της κάθε Εξειδικεύσεως  καθορίζονται από το ΓΕΝ, σύμφωνα με τις ανάγκες της Υπηρεσίας.
Οι ειδικότητες των Δοκίμων Υπαξιωματικών της ΣΜΥΝ κατανέμονται σε τέσσερα Πεδία γνωστικών αντικειμένων: 
Πρώτο (Α΄), Δεύτερο (Β΄), Τρίτο (Γ΄) και Τέταρτο (Δ΄) τα οποία περιλαμβάνουν τις παρακάτω ειδικότητες:
Πεδίο Α΄ : Διοίκησης και Διαχείρισης [Διαχειριστής]
Πεδίο Β΄ : Ναυτικών Επιχειρήσεων [ Αρμενιστής ,  Επιχειρήσεων / Επικοινωνιών]
Πεδίο Γ΄ : Ναυτικών Όπλων [Τεχνικός Όπλων]
Πεδίο Δ΄ : Τεχνολογικών Εφαρμογών [Ηλεκτρολόγος,  Τεχνικός Μηχανολογικών Συστημάτων, Τεχνικός Ηλεκτρονικών Συστημάτων, Ηλεκτρονικός Υπολογιστών και Δικτύων.]

 Ειδικότητα Εξειδίκευση  Αρμενιστής     Αρμενιστής  Διαχειριστής     Διαχειριστής Υλικού    Διαχειριστής Λογιστικού  Επιχειρήσεων - Επικοινωνιών    Ραδιοεντοπιστής    Πληροφοριών και Επικοινωνιακών Συστημάτων   Σηματωρός  Τεχνικός Όπλων     Τεχνικός Πυροβόλων    Τεχνικός Πυρομαχικών   Τεχνικός Ναρκών   Τεχνικός Τορπιλών  Ηλεκτρολόγος    Ηλεκτρολόγος  Τεχνικός Μηχανολογικών Συστημάτων     Μηχανικός ΜΕΚ    Μηχανικός Ψυκτικών Συστημάτων    Τεχνικός ΗΝ Συστημάτων     Ηλεκτρονικός Ανθυποβρυχιακών Συσκευών    Ηλεκτρονικός Αυτόματων Συστημάτων     Ηλεκτρονικός Συστημάτων  Διευθύνσεως Βολής   Ηλεκτρονικός Ραδιοεντοπιστικών Συσκευών   Ηλεκτρονικός Συστημάτων Συνεννοήσεως   Ηλεκτρονικός Υφάλων Όπλων  Ηλεκτρονικός Υπολογιστών και Δικτύων     Ηλεκτρονικός Υπολογιστών και Δικτύων

 Διακριτικά Βαθμών 
Διακριτικά ληφθέντων Βαθμών (Ανθυπασπιστού-Υπαξιωματικού) στο Πολεμικό Ναυτικό των αποφοίτων Σ.Μ.Υ.Ν. N/A  OR-6  OR-7  OR-8  OR-9 Δόκιμος ΚελευστήςΚελευστήςΕπικελευστήςΑρχικελευστήςΑνθυπασπιστής center|60px center|60px center|60px center|60px 

Διακριτικά ληφθέντων Βαθμών (Αξιωματικού) στο Πολεμικό Ναυτικό των αποφοίτων Σ.Μ.Υ.Ν.OF-1OF-2OF-3 OF-4  OF-5  OF-6 ΣημαιοφόροςΑνθυποπλοίαρχοςΥποπλοίαρχοςΠλωτάρχηςΑντιπλοίαρχοςΠλοίαρχοςΑρχιπλοίαρχος139x139εσ139x139εσ139x139εσ 139x139εσ 139x139εσ 139x139εσ 139x139εσ120x120εσ120x120εσ120x120εσ 120x120εσ 60px 120x120εσ 120x120εσ

 Εξέλιξη 
 Οι σπουδαστές-τριες της Σχολής μετά από 3ετή επιτυχή φοίτηση, αποφοιτούν με το βαθμό του Κελευστή.
 Ο ελάχιστος χρόνος παραμονής σε κάθε βαθμό που χρειάζεται για την προαγωγή τους και εφόσον συντρέχουν οι λοιπές νόμιμες προϋποθέσεις είναι:
 Κελευστής ...δύο (2) χρόνια. 
 Επικελευστής ...τρία (3) χρόνια. 
 Αρχικελευστής ...έξι (6) χρόνια.
 Ανθυπασπιστής ...τέσσερα (4) χρόνια ή 15 χρόνια συνολικής στρατιωτικής υπηρεσίας από την κατάταξή τους στη Σ.Μ.Υ.Ν., εκ των οποίων δυο χρόνια στο βαθμό του Ανθυπασπιστού.

Μετά την προαγωγή τους στο βαθμό του Σημαιοφόρου μπορούν να εξελιχθούν μέχρι και το βαθμό του Αρχιπλοιάρχου (με την Συμπλήρωση 40 ετών υπηρεσίας και κατοχής πτυχίου ΑΕΙ, συμπεριλαμβανομένων κι εκείνων που το έτος 2012 είχαν λιγότερα από 25 έτη υπηρεσίας) και Πλοιάρχου ως «Ευδοκίμως τερματίσαντες τη σταδιοδρομίας τους», σύμφωνα με τις διατάξεις του Νόμου 3883/2010 και για όσους το 2012 είχαν πάνω από 25 χρόνια σύμφωνα με τον Νόμο 2439/1996, και να αποστρατευθούν με σύνταξη τα 2/3 της διαφοράς του βασικού μισθού του Αρχιπλοιάρχου.

Στατιστικά
Από την ίδρυση της Σ.Μ.Υ.Ν. (18-12-1981) μέχρι και την μεταφορά της στην περιοχή Σκαραμαγκά (13-8-1991) η φοίτηση ήταν 10 μήνες. Από το Ακαδημαϊκό Εκπαιδευτικό έτος 1991 η φοίτηση έγινε 2ετής και από το 2016 έγινε 3ετής.
Η 4η Σειρά (1984-1985) της Σ.Μ.Υ.Ν. θεωρείται στατιστικά "Η πιο ΠΑΡΑΓΩΓΙΚΗ Σειρά που έχει Αποφοιτήσει από τη Σχολή Μονίμων Υπαξιωματικών Ναυτικού", με 400 Εισαχθέντες και 399 Αποφοιτήσαντες (1 Αποχώρησις/ποσοστό 0,3%)Ιστορικό Φωτογραφικό Λεύκωμα Σχολής Ναυτοπαίδων-ΣΔΥΝ-ΣΜΥΝ 1946-2000 (Σελ.270-271) Ελευθερίου Σφακτού. Έκδοση: Γενικό Επιτελείο Ναυτικού-ΑΘΗΝΑ 2007. ISBN:978-960-89836-0-1.

Φωτογραφικό Αρχείο

 Παραπομπές 

 Βιβλιογραφία 
 «Ιστορικό Φωτογραφικό Λεύκωμα Σχολής Ναυτοπαίδων-ΣΔΥΝ-ΣΜΥΝ 1946-2000», Ελευθερίου Σφακτού
 «ΠΟΡΟΣ Ναύσταθμος & Εκπαιδευτήριο του πολεμικού Ναυτικού», Ιωάννης Γ. Ρούσκας

 Εξωτερικοί σύνδεσμοι 
 Ιστοσελίδα Σ.Μ.Υ.Ν. 

Κατηγορία:Ελληνικό Πολεμικό Ναυτικό
Κατηγορία:Τεχνολογικά Εκπαιδευτικά Ιδρύματα
Κατηγορία:Στρατιωτικές σχολές στην Ελλάδα
Κατηγορία:Πόρος
Κατηγορία:Εκπαίδευση στην Αττική